# Information til undervisere om tidsregistrering

Nedenstående tekst kan anvendes, hvis man ønsker at skrive lidt nærmere til underviserne om, hvorfor de nu får en opgave med at tidsregistrere. Teksten kan justeres i sprog og indhold, så det stemmer med den enkelte aftenskoles hverdag og måde at kommunikere på.

Vær opmærksom på, at teksten henviser til aftenskolens ”Politik for registrering af arbejdstid”, så denne bør være tilgængelig eller medsendt til underviserne samtidig.

Kære underviser

Folketinget har vedtaget en ny lovgivning for at leve op til regler i EU, som har til formål at sikre ansattes sikkerhed og sundhed på arbejdspladsen.

Helt konkret medfører den nye lovgivning, at der fra den 1. juli 2024 skal foretages en registrering af arbejdstageres (ansattes) arbejdstid, og at det er arbejdsgivers ansvar at indføre et system til registrering af de ansatte arbejdstid. Det er naturligvis en ekstra administrativ opgave for både dig som underviser og mig som aftenskoleleder, men vi har søgt at begrænse opgaven mest muligt.

Du kan læse nærmere om, hvordan det praktisk skal gøres i vores ”Politik for registrering af arbejdstid”. Hvis du har spørgsmål eller andet, er du altid velkommen til at kontakte mig.

Med venlig hilsen

Aftenskoleleder